Legal Document

Category: 158

Text:
11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 291 της 23 Μαρτ./1 Απρ. 1977 (ΦΕΚ Α΄ 94)  Περί προσθέτων Λιμενοφυλάκων. Έχοντες υπ’ όψει τας διατάξεις: α)Του άρθρου 8 του Νόμου 385/1976 «περί προσθέτων Λιμενοφυλάκων». β)Την υπ’ αριθ. 178/17.2.77 γνωμοδότησιν του Συμβουλίου Επικρατείας, προτάσει του επί της Εμπορικής Ναυτιλίας Υπουργού, απεφασίσαμεν. Άρθρον 1 Διορισμός – Προσόντα. 1.Οι πρόσθετοι Λιμενοφύλακες διορίζονται δι’ αποφάσεως του Αρχηγού ΛΣ κατά τα εν άρθρω 3 διαλαμβανόμενα. 2.Ίνα διορισθή τις πρόσθετος Λιμενοφύλαξ, δέον να κέκτηται τα εξής προσόντα: α)Να προϋπηρέτησεν εις το Λιμενικόν Σώμα ως Λιμενοφύλαξ, Κελευστής, Επικελευστής, Αρχικελευστής ή Ανθυπασπιστής και να μη απελύθη των τάξεων του Λ.Σ. λόγω πειθαρχικών παραπτωμάτων, εξαιρουμένης της περιπτώσεως του άνευ αδείας τελεσθέντος γάμου. β)Να μη έχη συμπληρώσει το 60ον έτος της ηλικίας του. γ)Να μη απώλεσε την Ελληνικήν ιθαγένειαν. δ)Να μη έχη καταδικασθή εις εγκληματικήν ποινήν ή τοιαύτην επί τινι πλημμελήματι εκ των αναφερομένων εις τα άρθρα 207 έως 211, 216 έως 222, 224 έως 230, 236, 244, 299 έως 301, 304, 336, 345, 349, 351, 363, 372, 375, 378, 385, 386, 389, 390, 407, 408 του Ποινικού Κώδικος, ως και δια τα αδικήματα της ζωοκλοπής, ζωοκτονίας, λαθρεμπορίας, λαθραλιείας και ναυταπάτης, να μη έχη παραπεμφθή δι’ οριστικού βουλεύματος επί οιωδήποτε των αδικημάτων τούτων και να μη έχη υποστή στέρησιν των πολιτικών του δικαιωμάτων γενική ή μερική. ε)Να είναι χρηστού ήθους και ανεπιλήπτου διαγωγής. στ)Να έχη υγείαν επιτρέπουσαν την ενάσκησιν των καθηκόντων του και να είναι σωματικώς άρτιος με εξωτερικήν παράστασιν καλήν. Άρθρον 2. Δικαιολογητικά Διορισμού. Δια τον διορισμόν τινός ως προσθέτου Λιμενοφύλακος απαιτούνται τα εξής δικαιολογητικά: 1.Αίτησις του επιθυμούντος φυσικού, ή νομικού προσώπου Δημοσίου ή Ιδιωτικού Δικαίου απευθυνομένη προς το οικείον Κεντρικόν Λιμεναρχείον, Λιμεναρχείον ή Υπολιμεναρχείον εν τη έδρα ή περιφερεία του οποίου ο διορισθησόμενος θα εκτελή τα καθήκοντά του εν η να σημειούται συγκεκριμένως ο τόπος της επιχειρήσεως και το είδος της ανατεθησομένης εργασίας, ως και ο αριθμός των αναγκαιούντων προσθέτων Λιμενοφυλάκων. 2.Υπεύθυνος δήλωσις του αυτού ως άνω προσώπου ότι θα καταβάλη εις τον διορισθησόμενον τας παροχάς τας προβλεπομένας υπό των άρθρων 3 και 4 του Νόμου 385/1976 «περί προσθέτων Λιμενοφυλάκων». 3.Αίτησις του ενδιαφερομένου, δια τον διορισμόν του, εις ην να μνημονεύη τον εργοδότην παρ’ ου θα προσληφθή (φυσικόν ή νομικόν πρόσωπον) την εργασίαν ην συγκεκριμένως θα εκτελή ως και τον τόπον εκτελέσεως ταύτης. 4.Πιστοποιητικόν της οικείας Εισαγγελικής Αρχής ότι ο υποψήφιος πρόσθετος Λιμενοφύλαξ δεν διώκεται ως  φυγόποινος ή φυγόδικος επί τινι εκ των προβλεπομένων υπό της παρ. 2 του άρθρου 1 αδικημάτων. 5.Αντίγραφον Ποινικού Μητρώου τύπου Β΄ εκδιδόμενον κατά τους τελευταίους δύο μήνας προ της υποβολής, εμφαίνον ότι δεν υπέστη καταδίκην επί τινι των εν τη παραγράφω 2 του άρθρου 1 αναφερομένων αξιοποίνων πράξεων. 6.Απόσπασμα εκ της ατομικής αυτού μερίδος (μητρώων του ΥΕΝ) περιλαμβάνον τα στοιχεία ταυτότητος, την στρατολογικήν αυτού κατάστασιν και τας ηθικάς αμοιβάς. 7.Πιστοποιητικόν Προέδρου Κοινότητος ή Δημάρχου του τόπου καταγωγής εμφαίνον και την οικογενειακήν αυτού κατάστασιν. 8.Πιστοποιητικόν του εκτελούντος την υγειονομικήν υπηρεσίαν εις το Αρχηγείον Λιμενικού Σώματος, ιατρού, ότι τυγχάνει ικανός προς εκτέλεσιν εργασίας προσθέτου και ότι είναι σωματικώς άρτιος. 9.Πιστοποιητικόν της οικείας Αστυνομικής Αρχής εξ ου να προκύπτη το χρηστόν του ήθος και η ανεπίληπτος εν γένει διαγωγή του. Το πιστοποιητικόν τούτο υποβάλεται απ’ ευθείας εις το Αρχηγείον Λ.Σ. Αρθρον 3. Υποβολή Δικαιολογητικών. 1.Τα εν παραγράφοις 1 έως και 8 του άρθρου 2 δικαιολογητικά υποβάλλονται υπό του ενδιαφερομένου εις το οικείον Κεντρικόν Λιμεναρχείον, Λιμεναρχείον, ή Υπολιμεναρχείον εν τη εδαφική δικαιοδοσία του οποίου ούτος θα εκτελή τα καθήκοντά του. Η δεχομένη τα δικαιολογητικά Υπηρεσία μετ’ έλεγχον της πληρότητος αυτών υποβάλλει ιεραρχικώς ταύτα εις το Αρχηγείον Λ.Σ. μετά ητιολογημένων προτάσεων. 2.Ο Αρχηγός Λ.Σ. λαμβάνων υπ’ όψιν τα ανωτέρω δικαιολογητικά αποφασίζει περί του διορισμού του ενδιαφερομένου εκδίδων σχετικήν απόφασιν ήτις κοινοποιείται εις τον ενδιαφερόμενον εργοδότην τον διοριζόμενον και τας οικείας Λιμενικάς Αρχάς. 3.Μεταξύ πλειόνων αιτουμένων διορισμόν παρά τω αυτώ εργοδότη προτιμώνται κατά σειράν : α)Οι κεκτημένοι την ιδιότητα του πολυτέκνου ή οι έχοντες μείζονας οικογενειακάς υποχρεώσεις. β)Οι τραυματίαι πολέμου και διατεταγμένης εν γένει υπηρεσίας, υπό τους περιορισμούς της περιπτώσεως στ΄ του άρθρου 1 του παρόντος. γ)Οι τιμηθέντες δι’ ηθικών αμοιβών από ευφήμου μνείας και άνω. 4.Εάν εν ενί και τω αυτώ προσώπω συντρέχουν πλείονες λόγοι προτιμήσεως ούτοι δημιουργούν νέαν προτίμησιν έναντι του έχοντος ολιγωτέρους τοιούτους. Άρθρον 4. Ορκωμοσία-Δελτίον Ταυτότητος. 1.Ο διοριζόμενος ως πρόσθετος Λιμενοφύλαξ άμα τη λήψει του περί διορισμού του εγγράφου παρουσιάζεται ενώπιον του προϊσταμένου Αξιωματικού Λ.Σ. της κατά τόπον αρμοδίας Λιμενικής Αρχής εν τη εδαφική δικαιοδοσία της οποίας θέλει ασκήσει τα καθήκοντά του και δίδει τον δια τους Λιμενοφύλακας προβλεπόμενον όρκον. 2.Προς πίστωσιν της ορκωμοσίας συντάσσεται πρακτικόν όπερ τηρείται υπό της εν τη προηγουμένη παραγράφω αρμοδίας Λιμενικής Αρχής.  (Μετά την σελ. 126,06(α) Σελ. 126,07 Τεύχος 632-Σελ.109 Ναύτες και Λιμενοφύλακες 20.Γ.β.11 3.Μετά την ορκωμοσίαν ο πρόσθετος Λιμενοφύλαξ εφοδιάζεται υπό του Αρχηγείου Λ.Σ. δια δελτίου ταυτότητος όπερ είναι όμοιον προς το των μονίμων Λιμενοφυλάκων πλην του ότι παραπλεύρως της φωτογραφίας τίθεται δια σφραγίδος ερυθράς μελάνης η ένδειξις δια κεφαλαίων γραμμάτων «ΠΡΟΣΘΕΤΟΣ ΛΙΜΕΝΟΦΥΛΑΞ». Άρθρον 5. Καθήκοντα – Υποχρεώσεις Προσθέτων. 1.Οι πρόσθετοι Λιμενοφύλακες άμα τη ορκωμοσία και μόνον κατά την εκτέλεσιν της εργασίας των κέκτηνται εξουσίαν μονίμων Λιμενικών οργάνων. Τα κύρια αυτών καθήκοντα συνίστανται εις την εκτέλεσιν υπηρεσίας ασφαλείας ή φρουρήσεως ή ευταξίας των πάσης φύσεως εγκαταστάσεων και χώρων ένθα εκτελούν την υπηρεσίαν των. Η ανάθεσις αυτοίς υπό του εργοδότου άλλων έργων θιγόντων την αξιοπρέπειαν του Λιμενικού οργάνου ή εξερχομένων του κύκλου των υποχρεώσεών των, περί ων ανωτέρω, απαγορεύεται. 2.Εις εξαιρετικάς περιπτώσεις απειλής ή διαταράξεως της δημοσίας τάξεως ή προς συλλογήν πληροφοριών περί των δραστών απειλουμένων ή λαβουσών χώραν εγκληματικών πράξεων, δύνανται αι οικείαι Λιμενικαί Αρχαί, ν’ αναθέτουν αυτοίς, συν τη εκτελέσει των καθηκόντων των, και αποστολάς εξακριβώσεως παρακολουθήσεως υπόπτων κινήσεων προσώπων, εν οις χώροις ασκούν τα κυρίως αυτών έργα και εν συννενοήσει μετά των εργοδοτών, να εξοπλίζουν αυτούς δι’ ατομικών όπλων ή αυτομάτων του Λιμενικού Σώματος. 3.Ως προς τον χρόνον απασχολήσεως των προσθέτων Λιμενοφυλάκων εφαρμόζονται αι εκάστοτε ισχύουσαι διατάξεις της εργατικής νομοθεσίας. 4.Οι προσθέτοι Λιμενοφύλακες επ’ ουδενί λόγω διαμένουν εις τα οικήματα των Λιμενικών Αρχών δύνανται όμως να μετέχουν του συσσιτίου αυτών. Άρθρον 6. Εποπτεία Προσθέτων. 1.Οι πρόσθετοι Λιμενοφύλακες υπάγονται υπό την εποπτείαν των κατά τόπους αρμοδίων Λιμενικών Αρχών αι οποίαι υποχρεούνται να παρακολουθούν τούτους ως προς το κανονικόν της στολής, την εν γένει αυτών ευπρεπή διαβίωσιν και συμπεριφοράν ως και την σύννομον διαχείρισιν της ανατεθείσης αυτοίς εξουσίας δικαιούμενοι να  Σελ. 126,08 Τεύχος 632-Σελ.110 ζητήσουν την απόλυσιν αυτών εν περιπτώσει διαπιστώσεως παραβάσεως τινός εκ των εν άρθρω 7 παρ. 3 του Ν. 385/1976 διαλαμβανομένων. 2.Αι οικείαι Λιμενικαί Αρχαί υποχρεούνται να γνωρίζουν εις τον εργοδότην δι’ εγγράφου των περί των εκάστοτε δικαιουμένων υπό των προσθέτων πάσης φύσεως παροχών. Άρθρον 7. Απόλυσις Προσθέτων. 1.Οι πρόσθετοι Λιμενοφύλακες απολύονται δι’ αποφάσεως του Αρχηγού Λ.Σ., κατόπιν αιτήσεως των ενδιαφερομένων, ή των εργοδοτών ή τη προτάσει της οικείας Λιμενικής Αρχής. 2.Η εκ μέρους του ενδιαφερομένου ή του εργοδότου αίτησις περί απολύσεως δύναται να υποβάλλεται και απ’ ευθείας εις το Αρχηγείον Λ.Σ. ακολουθούσης υποχρεωτικώς της σχετικής περί απολύσεως αποφάσεως του Αρχηγού Λ.Σ. 3.Εάν την απόλυσιν αιτήται η κατά τόπον αρμοδία Λιμενική Αρχή η σχετική πρότασις ητιολογημένη υποβάλλεται ιεραρχικώς. 4.Ο πρόσθετος Λιμενοφύλαξ άμα τη απολύσει του να προσέλθη εις την αρμοδίαν Λιμενικήν Αρχήν και παραδώση το δελτίον ταυτότητος αυτού όπερ υποβάλλεται εις το Αρχηγείον Λ.Σ. Άρθρον 8. Μεταβολαί διορισμού και απολύσεως. Αι μεταβολαί διορισμού και απολύσεως των προσθέτων Λιμενοφυλάκων καταχωρίζονται εις τα υπό του Αρχηγείου Λ.Σ. βιβλία και ατομικά έγγραφα αυτών. Εις τον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Προεδρικού Διατάγματος. 20.Γ.β.11 Ναύτες και Λιμενοφύλακες